
Segala puji bagi Allah Tuhan sekalian alam, salawat dan salam ke atas 
semulia-mulia makhluk, penghulu para Nabi, Sayyiduna Muhammad 
dan keluarga serta para Sahabat Baginda sekaliannya. 

Tulisan ini merupakan ringkasan mengenai hukum-hakam solat 
Tarawih yang paling penting, merangkumi soalan-soalan agama yang 
kebiasaannya diajukan oleh orang ramai berkenaan solat Tarawih dan 
hukum-hakamnya. Kami telah mengumpulkannya daripada fatwa-fatwa 
agama yang muktamad daripada Jabatan Fatwa Jordan. Fatwa-fatwa 
tersebut diambil daripada hukum-hakam fiqah yang telah disusun di 
dalam kitab-kitab Mazhab Al-Syafi i secara khususnya, dan kitab-kitab 
mazhab empat yang muktabar di sisi Ahli Al-Sunnah wa Al-Jama'ah 
secara umumnya. 

Bulan Ramadan merupakan musim yang agung untuk 
mempersiapkan bekalan dengan ketaatan; padanya terdapat gandaan 
pahala, dan antara ibadat yang paling penting yang dikhususkan pada 
bulan mulia ini: Solat Tarawih. 

0 /Ui 

Perkataan al-tarawlh (^j^'): Merupakan kata ganda bagi 

y o o/ 

tarwlhah (jjjj), iaitu berehat untuk satu kali, seperti kata tasllmah 

y 0 o/ / Ct 

(^uJud)daripada al-salam (^'AJI). Dinamakan solat ini sedemikian 
adalah kerana para Sahabat dahulunya merehatkan diri mereka antara 

setiap dua kali salam ketika mana mereka berkumpul untuk 
menunaikan solat ini pada mulanya. 1 


Hukum Solat Tarawih 
• • 


Hukum Solat Tarawih ialah Sunat Mu’akkad. Ini berdasarkan riwayat 
daripada Abu Hurayrah Bahawa Rasulullah telah 

bersabda: 


4-JS y» U 4 J jjlPcLL«L>-lj blH jUx«j y» 

“Barangsiapa yang mendirikan Ramadan dengan 
penuh keimanan dan pengharapan pahala, 
diampunkan baginya apa yang terdahulu daripada 
dosa-dosanya.” 2 


Maksud bagi perbuatan mendirikan Ramadan ialah: Solat 
Tarawih, sepertimana yang telah dijelaskan oleh Imam Al-Nawawi j 
4ji! di dalam syarahannya ke atas Sahih Muslim. 3 


1 Fath AI-BarT, 4/250. 

2 SahTh AI-BukharT, 2009. 

3 Al-Minhaj Syarh SahTh Muslim, 6/39. 

Bilangan Rakaat Solat Tarawih 


Majoriti 'ulama’ Ahli Al-Sunnah wa Al-Jama ah telah bersepakat 
bahawa jumlahnya ialah 20 rakaat. Mazhab Maliki pula berpendapat 
bahawa jumlahnya ialah 36 rakaat. Berdasarkan perkara tersebut, 
barangsiapa yang melakukan lapan rakaat, maka dia telahpun 
menunaikan sebahagian daripada Sunnah ini, dan baginya pahala ke atas 
solat yang telah dilaksanakan. Dalil bagi perkara ini ialah apa yang 
diriwayatkan oleh Al-Bayhaql di dalam Sunannya, daripada Al-Sa’ib bin 
Yazid 4 JLp y>j bahawa dia berkata: 

o x } o / ^ x x ijj s o ^ } os // / } } / 

yy (3 ^ ^ J \ /lc l) y* jA) I y ^ 

y «V T / z ^ 

x o/ } y y / / ? / o / / o / / // 

“Dahulunya, pada zaman 'Umar bin Al-Khattab y>j 
4 > 4jij, mereka menunaikan 20 rakaat ketika bulan 
Ramadan. Dia berkata lagi: Mereka membaca dengan 
Al-Mihn (surah-surah yang ayatnya sekitar 100 
ayat).” 1 

Sedemikianlah yang diamalkan di dua Tanah Haram yang mulia 
dan kota-kota tradisi Islam. Maka, barangsiapa yang mampu untuk 
melakukannya dengan sempurna, maka dia telah melakukan Sunnah 
yang sempurna. Barangsiapa yang tidak mampu, maka dia telah 
melakukan sebahagian daripada Sunnah tersebut, dan baginya pahala ke 
atas solat yang telah dia tunaikan. Walau bagaimanapun, tidak berhak 


1 Sunan Al-Bayhaqi, 4288. 


4 



bagi seseorang itu untuk menghalang atau melarang orang lain untuk 
menyempurnakan Sunnah tadi; kerana halangan adalah pada perkara 
munkar, sedangkan solat adalah amalan terbaik bagi orang Mu’min. 
Nabi ^ telah bersabda: 


o / o /o/ x 




jy>- o 


“Solat adalah perkara yang terbaik. Barangsiapa yang 
mampu untuk memperbanyakkannya, maka 
perbanyakkanlah.” 1 


Firman Allah §£.: 


{ 





ILI I-Lp 

c- ♦ 





“Adakah engkau melihat orang yang yang melarang 
seorang hamba Allah apabila ia mengerjakan solat?” 2 


Tatacara Solat Tarawih 
• • 

Disyaratkan bagi sahnya solat Tarawih untuk ditentukan niat, dengan 
cara seseorang itu menghadirkan niat solat Tarawih atau Qiyamullail 
Ramadan. Tidak memadai untuk seseorang itu berniat sekadar 
menunaikan solat sunat secara mutlak. 


1 Al-Mu’jam Al-Awsat, 243. 

2 Surah Al-Alaq, 9-10. 

Diwajibkan untuk seseorang itu menunaikan dua rakaat sekaligus 
dengan satu salam, dan tidak sah solat empat rakaat sekaligus; kerana 
ia bercanggah dengan apa yang disyariatkan. Solat Tarawih disyariatkan 
secara berjemaah, ia menyerupai solat-solat fardu. Maka, ia tidak 
berubah daripada sifat-sifat solat fardu tersebut. Jika seseorang itu 
berdiri untuk menyambung rakaat ketiga, dalam keadaan dia sengaja 
dan mengetahui tentang larangan perbuatan itu, maka solatnya batal. 
Adapun, jika dia berdiri untuk menyambung rakaat ketiga kerana lalai, 
wajib baginya untuk kembali turun jika dia mengingatinya. 


Waktu Solat Tarawih 
• • 

Waktu solat Tarawih adalah di antara solat Isya’ dan solat Subuh. Jika 
seseorang itu menghimpunkan solat Isya’ secara Jama’ Taqdim 
disebabkan keuzuran hujan atau musafir, diharuskan baginya untuk 
menunaikan terus solat Tarawih selepas solat Isya’ itu. 


Hukum Al-Munadah Bagi Solat Tarawih 

Tiada halangan untuk melakukan Al-Munadah (seruan) bagi solat 
Tarawih dengan ucapan SW-a)'" (solat secara berjemaah), atau 

SbUa)'" (solat, solat), atau "kJs! JC^j SbUa)!" (solat, semoga Allah 
mengasihi kalian), atau "ali! jCb! ^!jd!" (solat Tarawlh, semoga Allah 
mengganjari kalian). Disunatkan untuk menjawab seruan-seruan 

tersebut dengan ucapan "^JjL V], 5 Vj J j>- Y' (tiada daya dan kuasa 
melainkan hanya pada Allahj 


Sunat Berjemaah Pada Solat Tarawih 

Disunatkan untuk menunaikan solat Tarawih dan Witir selepasnya 
secara berjemaah, dan ia afdal daripada ditunaikan secara bersendirian. 
Namun, disebabkan keadaan yang sedang ditempuhi oleh beberapa 
negara, wujudnya virus Corona (COVID-19), dan demi memelihara 
kesihatan masyarakat awam serta nyawa mereka, maka kami 
menggalakkan saudara dan saudari sekalian untuk menjaga solat 
Tarawih secara berjemaah di rumah masing-masing. Hal ini adalah 
bertujuan memelihara Sunnah Nabi kita /i§, serta memohon 
keampunan Allah Barangsiapa yang tidak mampu untuk 

menunaikannya secara berjemaah di rumahnya, dibenarkan baginya 
untuk menunaikan solat Tarawlh secara bersendirian. 

Syaikh Al-Islam Imam Al-Nawawi 4^-j telah berkata: 
“Dibenarkan (solat Tarawlh) secara bersendirian dan berjemaah. 
Manakala yang mana afdal itu padanya dua pandangan yang masyhur, 
sepertimana yang telah disebutkan oleh penulis (Imam Al-Sylrazl). 
Kedua-dua pandangan tersebut telah disebutkan oleh sekumpulan 
ulama’. Pendapat yang sahlh yang disepakati Al-Ashab adalah berjemaah 
itu afdal. Itulah yang dinukilkan di dalam kitab Al-Buwaytl, dan majoriti 


1 MughnT Al-Muhtaj, 1/318. 

Ashab kami yang terdahulu berpegang dengannya. Pendapat kedua ialah 
bersendirian itu afdal. wl 


Nabi telah menunaikan solat Tarawlh secara berjemaah selama 
tiga hari, kemudian Baginda melaksanakannya di rumah Baginda, dan 
orang ramai tidak berjemaah padanya. Keadaan itu berterusan sehingga 
zaman Sayyiduna Abu Bakr Al-Siddlq ^>j, sehinggalah 

permulaan pemerintahan Sayyiduna 'Umar Al-Faruq alij j. Telah 
berkata Ibn Syihab: 


x } y / // o£ x w / / a/s \ w / \ } } / }}/ 

c 4 dA!o ^Jc y^\j J-^j Uc 4I1I 4I1I Jj^j jjp 

/ / ^ o / / c/ y y / / // o£ 

y* 'j-U?j cjC J,\ j Ac J»^i\ 

y y y ^ •*>//•*/ / 

/^o/ ^ / / /// 

L«^p 411 1 


“Kemudian Rasulullah jl| wafat, dan keadaan tetap 
seperti itu, kemudian keadaan kekal begitu ketika 
pemerintahan Abu Bakr sehingga permulaan 
pemerintahan 'Umar L^p Ju! ^j.” 1 2 


Telah berkata Syaikh Al-Islam Imam Al-Nawawi Ju! <u^j: 
“Maksudnya, keadaan itu berterusan dalam tempoh ini dengan setiap 
seorang mendirikan (solat Tarawlh) Ramadan di rumahnya secara 
bersendirian sehingga ia berhenti pada permulaan pemerintahan 
Umar.” 3 Syaikh Al-Islam Imam Ibn Hajar Al-'Asqalaniy Al-Syafi'i 


1 Al-Majmu' Syarh al-Muhazzab, 4/31. 

2 Sahlh AI-BukharT, 2009; SahTh Muslim, 759. 

3 Syarh Al-Nawawi 'ala Muslim, 6/40. 

berkata: “Katanya (...keadaan tetap seperti itu) iaitu ditinggalkan 
berjemaah pada solat Tarawih”. 1 

Barangsiapa yang tidak mampu melaksanakannya secara 
berjemaah, maka dibenarkan bersendirian. Berkata Syaikh Al-Islam 
Imam Al-Nawawi: “Dibenarkan (solat Tarawih) secara bersendirian 
dan berjemaah. Manakala yang mana afdal itu padanya dua pandangan 
yang masyhur, sepertimana yang telah disebutkan oleh penulis (Imam 
Al-Syirazi). Kedua-dua pandangan tersebut telah disebutkan oleh 
sekumpulan 'ulama’. Pendapat yang sahih yang disepakati Al-Ashab 
adalah berjemaah itu afdal. Itulah yang dinukilkan di dalam kitab Al- 
Buwayti, dan majoriti Ashab kami yang terdahulu berpegang dengannya. 
Pendapat kedua ialah bersendirian itu afdal.” 2 Kita boleh 
menggabungkan kedua-dua pendapat ini dengan mengatakan: 
Sesungguhnya paksi solat itu ialah khusyuk, maka barangsiapa yang 
mendapat khusyuk dengan berjemaah maka itu afdal baginya. Manakala 
barangsiapa yang mendapat khusyuk dengan bersendirian maka itu 
afdal baginya. Namun, kerana solat berjemaah hari ini di masjid-masjid 
telah dihentikan untuk memelihara keselamatan masyarakat awam yang 
merupakan sesuatu yang agung di sisi Allah, maka melazimi solat 
Tarawih di rumah adalah wajib di sisi syara'. Barangsiapa yang 
melaziminya kerana taat kepada Allah dan pemerintah, serta demi 


1 Fath AI-BarT, 4/252. 

2 Al-Majmu' Syarh al-Muhazzab, 4/31. 


9 



memelihara kesihatan manusia, maka baginya pahala jemaah dalam 
keadaan dia berada di rumahnya. Ini berdasarkan sabdaan Nabi 


x e ^ ^ x // ^ e / s / / /o/ x x ^ /ol w 



> o > > > sss 


jju)l 



“Sesungguhnya ada kaum di Madinah tidak ikut 
berperang bersama kita. Tidaklah kita melalui sebuah 
bukit, dan tidak pula sebuah lembah melainkan 
mereka bersama kita padanya (mendapat pahala). 
Mereka tertahan disebabkan uzur. wl 


Di samping itu, kami ingin mengingatkan agar jemaah dihadkan 
kepada ahli sebuah rumah sahaja, dan tidak berkumpul bersama jiran- 
jiran di atas lapangan atap atau garaj bangunan-bangunan, atau 
berkumpul bersama ahli kejiranan di padang lapang. 

Begitu juga, tidak dibenarkan untuk berma’mumkan seorang 
imam melalui televisyen mahupun internet. Ikutan mamum seperti ini 
adalah batal dan tidak sah. 


1 Sahlh AI-BukharT, 2839. 

Adakah Dibenarkan Solat Tarawih Secara Duduk? 

• • 

Berdiri bagi solat sunat seperti Tarawih hukumnya sunat. Maka, 
dibenarkan bagi seseorang itu untuk menunaikan solat Tarawih secara 
duduk di atas lantai atau kerusi, sekalipun dia mampu untuk berdiri. 
Namun, barangsiapa yang solat secara duduk tanpa keuzuran, dia hanya 
memperolehi separuh dari pahala orang yang berdiri. Ini berdasarkan 
apa yang diriwayatkan oleh Ibn Buraydah, katanya: Telah menceritakan 
kepada kami 'Imran bin Husayn dalam keadaan dia sedang 

menghidap buasir, dia berkata: 

^ X } & S / 0 ^ ^ 0{, Z 

L I 1$ I 0 ^ ^ kJ 

}S/ ? S Ui / e / / ^ ^ / 0 X // 

<4i IjclS cj^ad! LclS 

/o o g. } 0 } yy ^ / w / o s / xo o g. } 0 

JclijJ! jaJ oL*aJ Li«lj 4^'la)l J=f! 

“Aku pernah bertanya kepada Rasulullah tentang 
solat seseorang dalam keadaan duduk, maka Baginda 
menjawab: Jika dia solat secara berdiri maka itu afdal. 
Barangsiapa yang solat secara duduk, maka baginya 
separuh daripada pahala orang yang berdiri. 
Barangsiapa yang solat secara berbaring, maka 
baginya separuh daripada pahala orang yang duduk.” 1 

Namun, sesiapa yang solat secara duduk dan mampu untuk 
melakukan ruku' dan sujud dengan sempurna, maka wajib ke atasnya 
untuk melakukan yang sedemikian. Dengan maksud dia ruku' dalam 


1 Sahlh AI-BukharT, 1115 . 

keadaan duduk, dan sujud dengan sujud yang sempurna hingga 
menyentuh lantai. Adapun jika dia tidak mampu melakukan yang 
sedemikian, maka hendaklah dia melakukan dua rukun itu dengan 
isyarat; iaitu dengan menundukkan kepalanya sahaja, kemudian dia 
menjadikan tunduk untuk sujud itu lebih rendah daripada ruku'. 


Hukum Doa Qunut Dalam Solat Witir Ramadan 

Disunatkan untuk berdoa Qunut dalam solat Witir pada separuh kedua 
bulan Ramadan. Jika seseorang meninggalkan doa Qunut itu atau lupa 
melakukannya, dia tidaklah berdosa. Tetapi, disunatkan baginya untuk 
sujud Sahwi sebelum salam. Adapun doa Qunut pada selain daripada 
separuh kedua bulan Ramadan, ia tidak disunatkan. Dibenarkan juga 
melakukan Qunut Nazilah pada setiap solat. 


Hukum Mengangkat Tangan Ketika Doa Qunut 

Disunatkan mengangkat tangan ketika doa Qunut sepertimana ia 
diangkat ketika doa-doa yang lain. Seseorang itu tidak perlu menyapu 
muka dengan tapak tangannya selepas selesai daripada berdoa di dalam 
solat. Adapun bagi doa di luar solat, maka ia disunatkan. 

Hukum Memanjangkan Doa Qunut 


Disunatkan agar tidak memanjangkan doa Qunut, bahkan afdal berpada 
dengan doa yang Mathur (daripada Sunnah Nabi), dan begitu juga afdal 
dia meringankannya ke atas jemaah. Namun, barangsiapa yang 
memanjangkan Qunutnya, tidak batal solatnya; kerana ia merupakan 
doa dan para ulama’ telah berselisih pendapat pada perkara ini. Dalam 
Mazhab Al-Syafi'i, terdapat pendapat yang menyatakan bahawa terbatal 
solat dengan Qunut yang panjang yang melebihi had kebiasaan adat. 
Untuk berjaga-jaga, hendaklah tidak dipanjangkan doa Qunut tersebut 
supaya terhindar daripada terbatalnya solat. 


Adakah Dibenarkan Untuk Membaca Mushaf Al-Qur’an Pada 
Solat Tarawlh? Adakah Terdapat Had Tertentu Untuk Dibaca Pada 
Setiap Rakaat? 

Dibenarkan untuk seseorang ketika menunaikan solat Tarawih untuk 
membaca mushaf al-Qur’an apabila dia mempunyai hajat yang 
menafikan hukum asal makruh membaca dari mushaf al-Qur’an, 
sepertimana bagi solat fardu. Solat Tarawih adalah daripada 
Qiyamullail, dan tiada nas syara' yang menunjukkan apa-apa had 
tertentu yang wajib untuk dibaca bagi setiap rakaat. Seseorang imam itu 
hendaklah meraikan keadaan para mamumnya, dan mamum hendaklah 
menghindari provokasi dan selisih faham berkenaan kadar bacaan ini. 
Barangsiapa yang tidak mampu untuk solat secara berdiri, dibenarkan 

baginya untuk duduk ketika membaca surah. Telah diriwayatkan 
bahawa para Sahabat dahulunya membaca pada setiap rakaat daripada 
Qiyam Ramadan dengan surah-surah Al-Mihn , iaitu surah-surah yang 
bilangan ayatnya sekitar 100 ayat, sehinggakan mereka bersandar pada 
tongkat-tongkat mereka pada zaman pemerintahan 'Uthman kerana 
lamanya berdiri. 1 


Hukum Bertasbih Dan Zikir Antara Rakaat 

Jeda yang ringan di antara setiap empat rakaat solat Tarawih merupakan 
kebiasaan orang-orang Islam untuk berehat sebentar dan bertujuan 
memperbaharui kecergasan dan semangat untuk kembali solat dengan 
bersungguh dan cergas. Tidak terdapat apa-apa halangan dari syara' 
untuk mengisi masa rehat ini dengan zikir-zikir atau bacaan al-Qur’an. 


Hukum Memisah-misahkan Solat Tarawih Sepanjang Malam 

Tiada halangan untuk memisah-misahkan solat Tarawih sepanjang 
malam, kerana tidak disyaratkan solat Tarawih itu dilaksanakan pada 
satu masa sahaja. Bahkan, sah solat itu jika dipisah-pisahkan di dalam 
tempoh antara solat Isya’ dan terbit fajar. 

** ** t- t- ^ \ e- 

^ l\j* o \j l Lc J \ I cJL-J j 


1 Marqah Al-Mafatih, 2/971. 


14 



Kita bermohon kepada Allah §& untuk memberi manfaat dengan 
apa yang telah kita ketahui, dan menganugerahkan kepada kita ilmu 
yang memberi manfaat. Sesungguhnya Dia Maha Berkuasa ke atas yang 
demikian. 

Segala puji bagi Allah Tuhan sekalian alam, serta salawat dan 
salam ke atas Sayyiduna Muhammad, keluarga Baginda, dan para 
Sahabat Baginda sekaliannya. 

~ Tamat ~ 


Nota penterjemah: <«!> JlM, dengan limpah kurnia-Nya telah selesai terjemahan ringkas dan kecil 
ini pada waktu 'Asar, 29 Sya’ban 1441 Hijrah bersamaan 23 April 2020 Masihi di Bayt Hamka, 
Al-Mafraq, Jordan. Pihak penterjemah memohon ampun kepada Allah §* dan maaf kepada 
sidang pembaca atas sebarang kelemahan yang terkandung dalam terjemahan ini. Sebarang 
pembetulan atau cadangan adalah dialu-alukan dan boleh dihantar kepada alamat e-mel: 
muhammadalj itrawiy@gmail.com. 

